Gelaai op 20 April 2012
In die eerste been van die Wêreldkampioenskapreeks in Sydney, Australië, het Richard Murray die eerste Afrikaner en Suid-Afrikaner geword wat die podium by 'n wêreldkampioenskapreeks bestyg het deur die tweede plek in 'n wêreldklasveld te verower. Carlyn Fisher, tans 'n Tuks-student, het die sestigste plek in die damesresies ingeneem.
Die Cross Triathlon-Afrikakampioenskappe het in Hartebeespoort plaasgevind en vorm deel van die ITU-veldprogram. Twee Tuks-studente en -beurshouers, Nico Sterk en Rudolf Naude, het onderskeidelik eerste en tweede gekom in die manseliteresies met Theo Blignaut wat vierde plek ingeneem het met die vinnigste "run split" van die dag na vier lekbande aan die fiets. Theo en Rudolf is albei hpc-beursatlete.
In die damesresies het Carla van Huyssteen haarself dramaties laat geld en met 'n dawerende vertoning deur die damesresies te wen en daardeur 'n uiteindelike algehele vierde plek te verower. In die juniornommer het Marlette Smit, TuksAkademie-beurshouer en SRSA-atleet, saam met spanmaat Charne Prinsloo tweede gekom.